אתה מת רק פעמיים

אתה מת רק פעמיים הוא סרט תיעודי אודות זהות כפולה אוסטרית – יהודית במאה העשרים. הסרט ראה אור בשנת 2018. הדמות הראשית ובמאי הסרט הוא יאיר לב, במאי קולנוע תיעודי ופרופסור בבצלאל בירושלים. הסרט מביא את סיפורו של המחקר של הבמאי הישראלי אשר חושף את תולדותיו של אדם אשר נולד באותו היום, 12 ביולי 1902, ובאותו המקום (וינה) כמו הסבא שלו, אך שנפטר כך מסתבר, 18 שנה מאוחר יותר בחבל טירול. האדם השני הנושא את אותו השם אף היה דמות ציבורית ועמד בראש הקהילה היהודית של אינסברוק באוסטריה בשנים האחרונות לחייו. הסרט מסופר ומועצב כמותחן. הוא הוקרן לראשונה בגרסה המדובבת לגרמנית בקולנוע "לאו" באינסברוק ב-6 במרץ 2018. ב-11 במרץ 2018 הסרט הוקרן בטלוויזיה הממלכתית של אוסטריה או.אר.אף כחלק משידורי הזיכרון ל"אנשלוס", סיפוחה של אוסטריה בידי גרמניה הנאצית ב-1938. ב-16 במאי 2018, הוקרן הסרט ב"באיירישר רונדפונק". בארץ הוקרן לראשונה בפסטיבל דוקאביב במאי 2018. הסרט היה מועמד לפרס אופיר לסרט תיעודי באורך מלא. אמו של הבמאי, הגב' חוה לב מקבלת שיחת טלפון מאוסטריה, שהיא זכאית ככל הנראה לרשת בית קטן בלונדון - אך התגלתה בעיה מפתיעה: על פי המסמכים מוינה, אביה, ארנסט בכינסקי לא נפטר בתל אביב בשנת 1969, אלא באינסברוק, אוסטריה בשנת 1987. בנה, יאיר לב, השחקן הראשי, התסריטאי והבמאי של הסרט המתהווה מחליט כי עליו לצאת לווינה להתחקות אחר עקבותיו של האדם אשר שיכפל את זהותו של סבו, ככל הנראה עם תום מלחמת העולם השנייה. המחקר הראשוני העלה כי האדם האמור היה נשוי לגויה ובארכיון של אינסברוק מתגלה חומר מטריד עוד יותר אודות משפחתה של האישה האלמונית לה היה האדם נשוי. אביה, אמא וחמותה היו שנים ארוכות באופן לא חוקי תומכים של המפלגה הנאצית. אחיה אף היה חבר בפלוגות ה אס אה וה אס אס. התחקיר מקבל תפניות בלתי צפויות שוב ושוב ונרטיב מקביל לעלילה הראשית מתפתח ממפגשיו של יאיר לב עם צאצאי המשפחה הטירולית הזו, ובמיוחד משמעותי הקשר שנוצר בין יאיר לב לנכדו של בן המשפחה שהיה בפלוגות האס אס. הבמאים התיעודיים יאיר לב ודוד דרעי, נטלו את הסיכון לפתח את הסיפור המבטיח לסרט מכיסם הפרטי. הם טסו בחורף 2012 לוינה ולאינסברוק כדי לבדוק את הפוטנציאל הגלום בסיפור המסתורי שבשלב זה רב היה בו הנסתר מהגלוי גם לאחר התחקיר הראשוני. עם שובם לישראל ערכו השניים טיזר, שהתבסס על התגובות שהעלה תחקירם באוסטריה וזכו לתמיכה ראשונית בהפקה מערוץ "יס דוקו". בעקבות "פיצ'ינג" בהמשך, חברת ההפקות האוסטרית "ניקולאוס גאיירהאלטר" הצטרפה לפרויקט שזכה לתמיכה נוספת מהטלוויזיה הממלכתית האוסטרית והערוץ הממלכתי של מדינת בוואריה בגרמניה "באיירישר רונדפונק". הצילומים התקיימו משנת 2012 ועד לשנת 2017 באינסברוק, האל שבחבל טירול, וינה, מינכן, זאגרב, סטארה גראדישקה בבוסניה והרצגובינה, פתח תקווה, חולון ותל אביב-יפו. פרס התחקיר, פורום היוצרים הדוקומנטריים בישראל, 2019 פרס בחירת הקהל, שגרין פולס (אוהיו), ארצות הברית – 2019 מקום ראשון בתחרות הסרט התיעודי הטוב ביותר, פסטיבל נוידה, הודו – 2019 פרס בחירת הקהל לקטגוריית סרט תיעודי, פסטיבל הסרטים היהודי, סאו-פאולו, ברזיל – 2019 פרס התחקיר, פסטיבל דוקאביב, ישראל – 2018 פרס בחירת הקהל, פסטיבל דוקאביב, ישראל – 2018 פרס התחקיר, פרסי הקולנוע התיעודי, ישראל־2018 מועמד כסרט תיעודי מצטיין לפרס אופיר (פרס האקדמיה הישראלית לקולנוע וטלוויזיה), ישראל – 2018 מדיה וקבצים בנושא אתה מת רק פעמיים בוויקישיתוף "אתה מת רק פעמיים", במסד הנתונים הקולנועיים IMDb (באנגלית) "אתה מת רק פעמיים", במסד הנתונים הקולנועיים KinoPoisk (ברוסית) ביקורת סרט - "אתה מת רק פעמיים": תעלומה בלשית מרגשת, ynet, שמוליק דובדבני, 10 ביולי 2018 "אתה מת רק פעמיים": הסרט המותח ביותר המוקרן כיום בארץ - הארץ, אורי קליין, 23 ביולי 2018 "אתה מת רק פעמיים": ביקורת סרט - וואלה! תרבות, אבנר שביט, 6 ביולי 2018 "אתה מת רק פעמיים": גילויים מפתיעים ללא קסם התעלומה| מעריב, מאיר שניצר, 7 ביולי 2018 יעל שוב, ‏"אתה מת רק פעמיים": אתם מוזמנים להניח את הגרוע מכל, באתר "Time Out ישראל", 5 ביולי 2018 "אתה מת רק פעמיים": אגתה כריסטי גרסת המציאות |סיפור משפחתי הזוי לכל המשפחה, tvbee| בן בירון בראודה| 26 בינואר 2019 אתה מת רק פעמיים | סריטה, 15 ביולי 2018 "אתה מת רק פעמיים" - התחקיר מאחורי הסרט - MyHeritage Blog מאת: ניקו הופינגר; רועי מנדל, 4 באוקטובר 2018 "אתה מת רק פעמיים" בבלוג הסוכנות היהודית לארץ ישראל טריילר הסרט, YouTube "אתה מת רק פעמיים" באתר קרן רבינוביץ' אתה מת רק פעמיים - קטלוג הקולנוע הדוקומנטרי הישראלי